

***Vaša značka Naša značka Vybavuje/tel. Miesto/dátum***

 Mgr. Richard Ďurica Bratislava

 +421 911992882

**Vec: OZNAM o zákaze organizovania a usporadúvania podujatí v súvislosti**

 **s COVID-19**

**Kancelária** Mestskej organizácie Slovenského poľovníckeho zväzu v Bratislave a Obvodnej poľovníckej komory – Bratislava

**R U Š Í**

**do odvolania všetky podujatia.**

**Rozhodnutie je prijaté** v nadväznosti na vyhlásenie pandémie ochorenia COVID-19 Svetovou zdravotníckou organizáciou, **z dôvodu vyhlásenia mimoriadnej situácie na území Slovenskej republiky** a **v súvislosti s nariadeným opatrením Úradu verejného zdravotníctva Slovenskej republiky**, **ktorým podľa §48 ods. 4 písm. d) zákona č. 355/2007 Z.z. sa všetkým zakazuje organizovať a usporadúvať hromadné podujatia športovej, kultúrnej, spoločenskej či inej povahy v termíne od 24.03.2020 do odvolania.**

**V súvislosti s uvedeným a v nadväznosti na vysoké riziko šírenia ochorenia v súvislosti s konaním hromadných podujatí, kedy dochádza k stretnutiu väčšieho počtu ľudí, ktoré potvrdilo Národné referenčné laboratórium sa až do odvolania rušia: všetky poľovnícke podujatia** ako zasadnutia hodnotiteľskej komisie, zorganizovanie chovateľskej prehliadky**; všetky strelecké podujatia** ako strelecký výcvik a strelecké skúšky uchádzačov o prvý poľovný lístok, kontrolné streľby, strelecké súťaže**; všetky zasadnutia predstavenstiev vrátane zasadnutia Rady a konferencie; všetky osvetové podujatia** vrátane naplánovaných zájazdov, výstav, prednášok, skúšok a kurzov uchádzačov o prvý poľovný lístok**; všetky kynologické podujatia,** najmä poľovné skúšky, súťaže, výstavy**; ako aj všetky disciplinárne konania.**

Na základe pokynu a informácií z Krízového štábu Slovenskej republiky a z Úradu verejného zdravotníctva Slovenskej republiky **predpokladá, sa že uvedené bude platné do odvolania resp. s predpokladom jeho aspoň čiastočného uvoľnenia na prelome letných mesiacov 2020.**

**Opatrenie je jedným z dôležitých nástrojov na zamedzenie vzniku a šírenia** prenosného **ochorenia** spôsobeného koronavírusom **v Slovenskej republike a je vydané v súvislosti s** nepriaznivým **vývojom epidemiologickej situácie** vo výskyte **ochorenia COVID-19.**

Generálny riaditeľ Svetovej zdravotníckej organizácie vyhlásil dňa 11. 3. 2020 pandémiu ochorenia COVID-19. Vláda Slovenskej republiky vyhlásila podľa §8 zákona Národnej rady Slovenskej republiky č. 42/1994 Z.z. o civilnej ochrane obyvateľstva v znení neskorších predpisov počnúc dňom 12.3.2020 od 6.00 hod. mimoriadnu situáciu z dôvodu ohrozenia verejného zdravia II. stupňa a vyhlásila na postihnutom území Slovenskej republiky núdzový stav podľa čl. 5 ústavného zákona č. 227/2002 Z.z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov s účinnosťou od 19. 3. 2020.

**Nerešpektovaním opatrení je priestupkom na úseku verejného zdravotníctva** podľa §56 zákona č. 355/2007 Z.z. **za ktorý príslušný regionálny úrad** verejného zdravotníctva **uloží pokutu** podľa §56 ods. 2 zákona č. 355/2007 Z.z. **vo výške do 1659,- €.**

**resp.**

Nerešpektovaním opatrení **je správnym deliktom** podľa §57 ods. 33 písm. a) zákona č. 355/2007 Z.z. **za ktorý príslušný regionálny úrad** verejného zdravotníctva **uloží pokutu** podľa §57 ods. 41 písm. a) zákona č. 355/2007 Z.z. **vo výške do 20.000,- €.**

Za pochopenie ĎAKUJEME a prajeme Vám veľa zdravia.

S pozdravom „Poľovníctvu zdar“